รัฐบาลไทย-ข่าวทำเนียบรัฐบาล-พาณิชย์ดันข้าวและผลิตภัณฑ์ข้าวออร์แกนิคไทยผงาดในงาน Natural Product Expo West 2019  พร้อมลุยขยายตลาดส่งออกสินค้าเกษตรอินทรีย์ไปยังสหรัฐอเมริกา
วันอังคารที่ 12 มีนาคม 2562
พาณิชย์ดันข้าวและผลิตภัณฑ์ข้าวออร์แกนิคไทยผงาดในงาน Natural Product Expo West 2019  พร้อมลุยขยายตลาดส่งออกสินค้าเกษตรอินทรีย์ไปยังสหรัฐอเมริกา
นางสาวชุติมา  บุณยประภัศร รัฐมนตรีช่วยว่าการกระทรวงพาณิชย์ รักษาราชการแทนรัฐมนตรีว่าการกระทรวงพาณิชย์ เปิดเผยว่า ได้นําคณะผู้บริหารระดับสูงกระทรวงพาณิชย์ เดินทางเยือนสหรัฐอเมริกา ระหว่างวันที่ 4 – 9 มีนาคม 2562
เพื่อสร้างเครือข่ายทางการค้าและขยายโอกาสในการส่งออกสินค้าเกษตรอินทรีย์ไปยังสหรัฐอเมริกา โดยสินค้าไทยที่มีความโดดเด่นและมีศักยภาพคือข้าวหอมมะลิออร์แกนิคคุณภาพสูง ซึ่งเป็นหนึ่งในสินค้าที่มีศักยภาพ(Product Champion)และมีโอกาสทางการตลาดในสหรัฐฯ คาดว่ายอดสั่งซื้อสินค้าออร์แกนิคไทยภายในงานและคาดการณ์ 1 ปีจะสูงถึงกว่า145ล้านบาท
“สินค้าข้าวและผลิตภัณฑ์ข้าวออร์แกนิคมีศักยภาพสูงสุดในตลาดสหรัฐฯ ในปี 2018 ช่วงเดือนมกราคม – พฤศจิกายน 2561 สหรัฐฯ นําเข้าข้าวออร์แกนิคจากไทยมากถึง 8.7 ล้านเหรียญสหรัฐฯ (เป็นอันดับ 2 รองจากอินเดีย) เทียบกับตัวเลขการนําเข้าจากทั่วโลกในช่วงเดียวกันคือ 22.57 ล้านเหรียญสหรัฐฯ โดยไทยมีส่วนแบ่งทางการตลาดมากถึง 38.86%และคาดการณ์ว่าในปี 2562 สหรัฐฯ จะนําเข้าจากไทยเพิ่มขึ้น 10%”รัฐมนตรีช่วยว่าการกระทรวงพาณิชย์กล่าว
ในการเยือนสหรัฐฯ ครั้งนี้ คณะได้เข้าเยี่ยมชมงานแสดงสินค้าNatural Products Expo West2019(NPEW 2019)ณ เมือง อนาไฮม์รัฐแคลิฟอร์เนีย จัดขึ้นระหว่างวันที่ 6 – 8 มีนาคม 2562 ซึ่งเป็นงานแสดงสินค้าที่ผลิตจากวัสดุธรรมชาติและสินค้าออร์แกนิคที่ใหญ่ที่สุดในสหรัฐอเมริกา มีผู้เข้าร่วมชมงานทั้งสิ้นกว่า 85,000 ราย มีบริษัทและองค์กรต่างๆ เข้าร่วมงานจํานวน 3,521 ราย บนพื้นที่แสดงสินค้า 1 ล้านตารางฟุตทั้งนี้ คณะฯ ได้พบหารือผู้ประกอบการไทย17รายที่เข้าร่วมเจรจาการค้าในคูหาประเทศไทยภายในงานฯ ซึ่งผู้ประกอบการไทยกลุ่มนี้ผ่านการคัดเลือกภายใต้โครงการส่งเสริมผู้ประกอบการนวัตกรรมข้าวไทยเพื่อเจาะตลาดเกษตรอินทรีย์สหรัฐอเมริกาที่กรมส่งเสริมการค้าระหว่างประเทศเริ่มดําเนินโครงการฯ มาตั้งแต่เดือนเมษายน 2561 โดยมีผู้เชี่ยวชาญด้านการตลาดของสหรัฐฯ มาให้คําปรึกษาแก่ผู้ประกอบการในการพัฒนาสินค้าให้เหมาะสมกับตลาด และให้คําแนะนําในการเตรียมความพร้อมเพื่อเจาะตลาดสหรัฐฯ สินค้าออร์แกนิคที่ทําจากข้าวมีทั้งที่เป็นอาหารและไม่ใช่อาหาร ได้แก่ ขนมทานเล่น ซีเรียล เส้นก๋วยเตี๋ยว และเครื่องสําอาง เป็นต้น
นอกจากคณะได้เข้าเยี่ยมชมงานNPEW2019 แล้ว กรมส่งเสริมการค้าระหว่างประเทศยังได้จัดกิจกรรมคู่ขนาน คือ การหารือร่วมกับภาคเอกชนรายสําคัญจํานวน 3 ราย ได้แก่ ผู้บริหารบริษัทNorth GateSupermarketซึ่งเป็นซุปเปอร์มาร์เก็ตจําหน่ายสินค้าHispanicsใหญ่ที่สุดในสหรัฐฯ ปัจจุบันมี40สาขา ทั้งในรัฐCaliforniaตอนใต้ รัฐTexasและรัฐArizonaโดยได้หารือร่วมกันเกี่ยวกับลู่ทางการขยายตลาดสินค้าไทยไปสู่ตลาดHispanicในฝั่งตะวันตกของอเมริกา รวมทั้งแลกเปลี่ยนข้อมูลแนวโน้ม ความนิยม และความต้องการสินค้าEthnic Foodsในตลาดสหรัฐฯ
คณะยังได้พบกับผู้บริหารห้างซุปเปอร์มาร์เก็ตจําหน่ายผลิตภัณฑ์จากธรรมชาติMother’s Market &Kitchenซึ่งเป็นซุปเปอร์มาร์เก็ตที่เน้นขายสินค้าที่ดีต่อสุขภาพ อาทิ สินค้าorganic, non-GMO, vegan, vegetarian, gluten-free, low carbohydrate, low glycemic, low-fat, low-saltเป็นต้นปัจจุบันมี8สาขาในรัฐCaliforniaตอนใต้ โดยได้หารือลู่ทางการนําเข้าและการประชาสัมพันธ์สินค้าออร์แกนิคจากไทยให้เป็นที่รู้จักในกลุ่มผู้บริโภคใหม่ๆ และภาคเอกชนรายที่สาม ได้แก่ บริษัทVihn – Sanh Trading Corp.ซึ่งผู้นําเข้าข้าวรายใหญ่อันดับ 3 ของสหรัฐฯ โดยมีบริษัทในเครือ2แห่งคือVinh Sanh Trading Co.และFirst World Trading Corp.ในปี2018นําเข้าข้าวไทยประมาณ30,000ตัน โดยได้หารือลู่ทางการนําเข้าข้าวและสินค้าข้าวเพิ่มเติมจากไทยและแลกเปลี่ยนข้อมูลแนวโน้มความต้องการบริโภคข้าวในตลาดสหรัฐฯ โอกาสของข้าวสี/ ข้าวไรซ์เบอร์รี่ไทยในตลาดสหรัฐฯ และเน้นย้ําให้ผู้นําเข้าสหรัฐฯ เล็งเห็นข้อได้เปรียบทางการแข่งขันของข้าวไทยเมื่อเทียบกับข้าวจากประเทศอื่นๆ
นางสาวบรรจงจิตต์ อังศุสิงห์ อธิบดีกรมส่งเสริมการค้าระหว่างประเทศ กล่าวเพิ่มเติมว่า ปัจจุบัน สหรัฐอเมริกาเป็นตลาดสินค้าเกษตรอินทรีย์ที่ใหญ่ที่สุดในโลก มีมูลค่าการค้าสินค้าในกลุ่มนี้สูงถึงปีละประมาณ47,000 ล้านเหรียญสหรัฐฯ และมีแนวโน้มขยายตัวเพิ่มขึ้นอย่างต่อเนื่องจากการให้ความสําคัญกับการดูแลสุขภาพของผู้บริโภค ซึ่งผู้จําหน่ายหรือผู้ผลิตสินค้าเกษตรอินทรีย์ในสหรัฐอเมริกามีการพึ่งพาการนําเข้าพืชผลหรือวัตถุดิบอินทรีย์จากต่างประเทศ
“ในปี 2018 สหรัฐฯ มีการนําเข้าสินค้าธรรมชาติและอินทรีย์ประมาณ 2,000 ล้านเหรียญสหรัฐฯ เพิ่มขึ้นร้อยละ 6 แบ่งเป็นสินค้าNatural & Organic Foodsร้อยละ 39Functional Foodร้อยละ 31Supplementsร้อยละ 21Natural Livingร้อยละ 9 โดยมีตลาดผู้บริโภคสําคัญ ได้แก่Baby Boomer, Gen X,Gen Y (Millennial)และGen Z (iGen)สําหรับช่องทางการจําหน่าย ได้แก่ ร้านค้าปลีกเครือข่าย/Mass Market(ร้อยละ 59) ร้านค้าปลีกเฉพาะทาง/Natural & Specialty Store(ร้อยละ 27) หรือขายผ่านเครือข่ายหรือขายผ่านผู้เชี่ยวชาญ/Practitioner(ร้อยละ 8 ) ช่องทางออนไลน์ และMail Order, Direct TV& Radio (ร้อยละ6)”อธิบดีกรมส่งเสริมการค้าระหว่างประเทศกล่าว
การเยือนสหรัฐฯในครั้งนี้ของคณะรัฐมนตรีช่วยว่าการกระทรวงพาณิชย์ จะเป็นการขยายตลาดสินค้าเกษตรอินทรีย์และออร์แกนิคระหว่างไทย-สหรัฐ โดยคาดว่าตลาดสินค้าออร์แกนิคไปยังตลาดสหรัฐฯสามารถขยายตัวได้เพิ่มขึ้นอย่างต่อเนื่อง